Kommunen vil fremover opkræve 4.000 kroner om året for hver af de spilleautomater med computerspil og anden underholdning, som gæster betaler for at benytte i forlystelsesparter og restauranter, oplyser P4 Nordjylland. - Vi regner med, at vi kan få omkring 400.000 kroner om året. Det er en forlystelse, og jeg synes, det er okay, at vi også tager penge for det, siger den socialdemokratiske borgmester, Finn Olesen, til DR Nordjylland. Ændringen gælder kun automater, hvor man ikke kan vinde noget. Afgifter på enarmede tyveknægte og lignende apparater går i forvejen til staten.

Opsummering:
Hjørring Kommunes trængte økonomi medfører nu en ny morskabsafgift.